****

**A Helyi Bíráló Bizottság (HBB) ülés jegyzőkönyve**

**MÓDOSÍTÁS**

# Előzmények

2019. június 25. napján a Balatonfüred Helyi Közösség (HACS) HBB ülést tartott, melyen többek között a TOP-7.1.1-16-2016-H-030-2.2 „Központi információs hálózat és tartalom fejlesztés” című felhívásra beérkezett két pályázatot bírálta el. A felhívást 2018.11.07. napján fogadta el az IH, mely felhívás 2019.02.19. és 2019.04.03. napján módosítva lett. 2019.05.22 másik három felhívásunk is módosítva lett, melyből hiba folytán kimaradt a 2.2 felhívás azon módosítása, mely szerint a minimális pályázható összeget az 1.3 pályázathoz hasonlóan le kellett volna csökkenteni az eredeti minimális 5 millió Ft-ról, hogy a cselekvési terv teljes keretét fel tudja használni a HACS.

# Döntés

A 2019.06.25. napján tartott ülésen a HBB figyelmét elkerülte a fenti megállapítás, és tévesen jóváhagyta a 2019-2.2-01 számon iktatott „Helyi közösség cyber fejlesztése a Tempevölgy honlapján” című pályázatot, melyet a Balatonfüred Városért Közalapítvány nyújtott be. Noha a pályázatot az értékelés alapján továbbra is elfogadhatónak tartjuk, átmenetileg a pályázatot vissza kell **utasítani**, amíg a felhívás ennek megfelelően nem módosul. Erről a Munkaszervezet a pályázót értesítette, aki az értesítést tudomásul vette.

# Jegyzőkönyv módosítás

A 2019.06.25. napon keltezett jegyzőkönyv IV. pontja helyesen:

|  | | **Helyi támogatási kérelmek száma (db)** | **Helyi támogatási kérelmek által igényelt támogatás összege (Ft)** |
| --- | --- | --- | --- |
| Benyújtási határidőig beérkezett helyi támogatási kérelmek (*, az elutasításra és a támogatásra javasolt kérelmek összesen)* | | 2 | 8 695 595 |
| Elutasításra javasolt helyi támogatási kérelmek az elutasítás indoka alapján | Benyújtási határidő után érkezett | 0 |  |
| Nem hiánypótolható dokumentumok hiánya, nem megfelelősége | 0 |  |
| Jogosultsági kritériumoknak való nem megfelelés hiánypótlást követően | 0 |  |
| Tartalmi értékelés során nem érte le a helyi felhívásban meghatározott minimális pontszámot (ha releváns) | 0 |  |
| **Elutasításra javasolt projekt összesen:** | 1 | 2 000 000 |
| Támogatásra javasolt helyi támogatási kérelmek | | 1 | 6 695 595 |

A 2019.06.25. napon keltezett jegyzőkönyv V. pontja helyesen:

A munkaszervezet képviselője bemutatja a helyi támogatási kérelmet és annak értékelését. (szóban tájékoztatás)

***V.2 A HACS munkaszervezte által jogosultnak ítélt, tartalmi értékelésen átesett helyi támogatási kérelmek egyenként, a helyi projekt értékelési lapja alapján***

1. A helyi támogatási kérelem azonosítója: 2019-2.2-02
2. A helyi támogatási kérelem címe: Közösségi tartalom- és IT rendszer fejlesztése Füreden
3. A támogatást igénylő neve: Balatonfüred Kulturális Közgyűjtemény Fenntartó Nonprofit Kft.
4. Az igényelt támogatás összege: 6 695 595Ft
5. A projekt tartalmának rövid összegzése
   1. megvalósítandó tevékenységek: HW (IT szerver)-, SW- és tartalom fejlesztés, horizontális tevékenységek, akadálymentesítés, nyilvánosság
   2. tervezett eredmények: az adatlap melléklete alapján részletezve
   3. mérföldkövek: 3 mérföldkő
   4. indikátor vállalások: teljes lakosság bevonása/elérhetősége,

**Vita, kérdések: Nincs**

**Szavazás: 5 igen**

**A HBB határozata**: a beadott pályázatot a HBB elfogadja és továbbküldi a HACS vezetőnek és az IHnak elfogadásra.

**Támogatásra javasolt helyi támogatási kérelmek** (pontszám szerint csökkenő sorrendben)

| **Helyi támogatási kérelem sorszáma** | **Helyi támogatási kérelem címe** | **Tartalmi értékelésen elért pontszám** | **A támogatás javasolt összeg (Ft)** | **A helyi támogatási kérelem támogatása esetén fennmaradó forrás (elvi keret) (Ft)** |
| --- | --- | --- | --- | --- |
| 2019-2.2-02 | Közösségi tartalom- és IT rendszer fejlesztése Füreden | 4 igen és 16 pont (max.4 igenből és max. 18-ból) | 6 695 595 | 2 000 000 |

A 2019.06.25. napon keltezett jegyzőkönyv VI. pontja helyesen:

# Elutasításra javasolt helyi támogatási kérelmek

| **Helyi támogatási kérelem sorszáma** | **Helyi támogatási kérelem címe** | **Elutasítás indoka\*** |
| --- | --- | --- |
| 2019-2.2-01 | Helyi közösség cyber fejlesztése a Tempevölgy honlapján | A felhívás nem teszi lehetővé 5 millió Ft-nál kisebb pályázati összeget |

\*pl: Benyújtási határidő után érkezett / Nem hiánypótolható dokumentumok hiánya, nem megfelelősége / Jogosultsági kritériumoknak való nem megfelelés hiánypótlást követően / Tartalmi értékelés során nem érte le a helyi felhívásban meghatározott minimális pontszámot (ha releváns) / Jogosultsági ellenőrzés és tartalmi értékelés alapján támogatható forráshiány miatt elutasított

**Támogatásra javasolt helyi támogatási kérelmek** (pontszám szerint csökkenő sorrendben)

| **Helyi támogatási kérelem sorszáma** | **Helyi támogatási kérelem címe** | **Tartalmi értékelésen elért pontszám** | **A támogatás javasolt összeg (Ft)** | **A helyi támogatási kérelem támogatása esetén fennmaradó forrás (elvi keret) (Ft)** |
| --- | --- | --- | --- | --- |
| 2019-2.2-02 | Közösségi tartalom- és IT rendszer fejlesztése Füreden | 4 igen és 16 pont (max.4 igenből és max. 18-ból) | 6 695 595 | 2 000 000 |

*Balatonfüred, 2019. július 24.*

|  |  |  |
| --- | --- | --- |
| A módosított jegyzőkönyvet készítette: | Kérész Attila |  |
| A 2019.06.25. napon jelen lévő HBB tagok jóváhagyása: | | |
|  | Forsthoffer Ágnes |  |
|  | Héhn Zsuzsanna |  |
|  | Hegedűs Szabolcs |  |
|  | Dr. Tárnoki Richárd |  |
|  | Böröcz István |  |
| A módosított jegyzőkönyvet ellenjegyezte | dr. Bóka István (HACS elnök) |  |